8o TERMÉSZETHISTÓRIA. 



Mint mikor az észak vágtató vihara bekap a fagyos hó réte- 

 geibe s porszerűen felkavarja: a lövés dördülésére is millió meg 

 millió madár kél szárnyra, oly tömegben, hogy elsötétíti a napot, 

 lármája megsüketíti a fület, a szem megkáprázik a madártömeg kavar- 

 gásától, fehérségétől. 



Ezek a valóban megszámlálhatatlan madárseregek itt költenek 

 és — természetesen — táplálkoznak is ; és nemcsak hogy maguk megél- 

 hetnek, hanem még falánk fiaiknak is eleget juttatnak. A fészkek oly 

 tömött sorokban állanak, hogy gombostíínyi köz nem marad köztük — 

 nem is rakott fészkek, mert csak kikapart gödrök — s minden fészek- 

 gödörből 3 — 4 pelyhes, örökösen éhes jószág ágaskodik, várva ele- 

 delét, melyet a tenger e tájainak hala szolgáltat. 



S a midőn az evők serege ilyen, milyennek kell lenni annak a 

 halseregnek, a mely azt a falánk hadat ki bírja elégíteni > Sőt nem- 

 csak ezt, mert hiszen a tőkehal megszámlálhatatlan seregének is 

 ugyanaz a föeledele, a mi a halászcsérek sokaságáé, — sőt igaz, belé- 

 kapdos még a fóka s a czetek sok faja is ; és irtózatosan belemarkol az 

 ember is, mert az a hal a grönlandi embernek "mindennapi kenyere",. 

 New-Foundland halászának ezernyi ezer horgán pedig a csali! Ez 

 a hal a « nemesek" közé tartozik, a pisztrángnak, lazacznak, galóczának 

 családbeli rokona, neve Mallotus villosus, tehát alapjában rojtos hal, 

 azok után a rojtszerű kinövések után elnevezve, a melyek a hímen 

 ivás idején támadnak. 



A midőn ez a 15 — 20 cm.-nyi halacska a szélvizek felé vagy a 

 folyók torkolataiba indul, hogy megívjon, oly seregekbe verődik, 

 melyek ötven angol D mértföldet is borítanak s oly tömöttek, hogy 

 a halak szákkal millió számra meríthetők, az elbocsátott ikrától pedig 

 megsárgul a folyótorkolatok vize. Ezt a töméntelen sereget követik a 

 halászcsérek rajai, a nagyobb, hallal táplálkozó ragadozó halak töme- 

 gei ; s a midőn a fóka, a vonuló sereg alá bukva, alulról támadja 

 meg, a fölfelé szorulókat annál könnyebben kapdossa ki a halászcsér. 



Ez pedig még csak az egyik oldala a dolognak, mert hiszen meg 

 kell gondolnunk azt is, hogy maga a préda, a Mallotus hal is táplál- 

 kozik, s minthogy ragadozó hal, az élőlények mekkora száma az, 

 a mely az ő töméntelen seregeit fentartja! Mennyi az, a mi a táplá- 

 lék táplálékának ismét csak tápláléka! 



